Theme from Mahogany (Do You Know Where You're Going To)
Theme from Mahogany (Do You Know Where You're Going To) je pop pjesma koju su napisali američki autori Michael Masser i Gerald Goffin, danas najpoznatija po tome što ju je Diana Ross izvela kao dio soundtracka, odnosno naslovnu muzičku temu filma Mahogany iz 1975. godine, u kome je bila igrala glavnu ulogu. Pjesma, čiju je originalnu verziju 1973. godine bila otpjevala Thelma Houston, svojim tekstom komentira osnovni zaplet filma, odnosno rastrzanost protagonistice između ljubavi koju je ostavila u Detroitu, i uspješne karijere modne dizajnerice u Rimu. Theme je za razliku od filma postigla izuzetan uspjeh te kao singlica uspjela doći na prvo mjesto američke top-liste Billboard Hot 100 i drugih Easy Listening lista, Na dodjeli Oscara je bila nominirana za najbolju pjesmu.

Kasnije je obrađena mnogo puta, pri čemu se ističu verzije koje su izveli Mariah Carey i Jennifer Lopez.

Izvori

Vanjske veze
 

Pjesme 1973.
Singlice 1975.
Singlice 1976.